Santan

Santan nopo nga cecair opurak apakat i naanu maya ekstrak mantad nurudan tonsi piasau. Kepekatan om roso kaya do santan nopo nga gama akawas o miak, om kogumuan nopo dii nga lunok tepu. Santan nopo nga pomorolot nansakan tradisional i gunoon id Asia Tenggara, Oceania, Asia Kabaatan, om Afrika Kosilahon. Gunoon nogi ii montok mogonsok id Caribbean, Amerika Tanga, boogian kosilahon Amerika Kabaatan om Afrika Kotonobon id nombo pinountutun ii maso era panaladan (penjajahan).

Milo pibagalon o santan kumaa piipiro kawo tumanud suang (kandungan) lunok dau. Miampai umum, milo ii diklasifikasi kumaa krim piasau (toi ko' santan apakat) miampai lunok bobos akawas; santan (toi ko' santan cair) miampai maksimum kiikiro 20% lunok; om susu piasau skim miampai lunok di osiriba. Au insaru gunoon o istilah diti montok santan komersial i pobolion id pogun Barat.

Milo nogi gunoon o santan montok papaasil do ponowoli susu (ointutunan sabaagi "tiinumon santan"). Produk ngaawi nopo diti nga au kaagal miampai produk santan toomod i koubasanan gunoon montok mogonsok, okon ko' inumon. produk santan oomis om noproses mantad Puerto Rico ointutunan sabaagikrim piasau. Insaru ii gunoon montok pencuci mulut om tiinumon miagal do piña colada, sundung do au daa kosudong ii borulongon miampai krim piasau toomod.

Nutrisi

Id suang hidangan 100 milliliter (ml), kiwaa 230 kilocalories do santan om ii nopo nga mantad 68% waig, 24% ginumu lunok, 6% karbohidrat, om 2% protein (intangai nuludan/jadual). Komposisi lunok nopo nga papahangkum do 21 gram lunok tepu, miampai sampapas nopo mantad dii nga asid laurik.

Santad nopo nga toud togumu (20% toi ko' lobi  mantad Daily Value, DV) do mangan (44% DV monikid 100 g) om toud di kabagal (10–19% DV pmonikid 100 g) do fosforus, zat besi, om magnesium, miampai aiso nutrien suai id suang dii i atalang (intangai nuludan).

 Sukuon